KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. május 28-i ülésére)


TÁRGY:	 PÁLYÁZAT KIÍRÁSA AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY IGAZGATÓI (MAGASABB VEZETŐI) BEOSZTÁSÁNAK ELLÁTÁSÁRA


Kiskőrös Város Képviselő-testülete az Egészségügyi, Gyermekjóléti és Szociális Intézmény igazgatójának kinevezés szerinti közalkalmazotti jogviszonyát a közalkalmazottak jogállásáról szóló 1992. évi XXXIII. törvény (továbbiakban: Kjt.) 30. § (1) bekezdés d) pontja alapján felmentéssel 2026.  január 6. napjával megszünteti. 

Kiskőrös Város Önkormányzatának a Kjt. 20/A. § (1) bekezdése és a Kjt. 20/B. § (1) bekezdése
alapján pályázatot kell kiírnia az Egészségügyi, Gyermekjóléti és Szociális Intézmény magasabb vezetői megbízásnak minősülő igazgatói beosztás ellátására. 

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41. § (7) alapján a helyi önkormányzat képviselő-testülete gyakorolja a kinevezési jogkört az intézmény vezetője tekintetében, továbbá a Mötv. 67. § (1) alapján a polgármester gyakorolja az egyéb munkáltatói jogokat az önkormányzati intézményvezetők tekintetében. A jelenlegi szabályozás alapján a pályázat kiírására és elbírálásra jogosult szerv a Képviselő-testület.

A pályázati eljárás lefolytatásával összefüggő rendelkezéseket a Kjt. továbbá a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 
257/2000. (XII. 26.) Korm. rendelet (továbbiakban: Kormányrendelet) tartalmazza. 

A Kjt. 20/A. § (4) bekezdése alapján 
„A pályázati felhívást a kormányzati személyügyi igazgatási feladatokat ellátó szerv (a továbbiakban: személyügyi központ) internetes oldalán kell közzétenni. 
Emellett a pályázati felhívást, valamint a munkáltatónál közalkalmazotti jogviszony keretében pályázat nélkül betölthető munkakört és a kinevezés feltételeit (a továbbiakban: álláshirdetés) a) ha a fenntartó önkormányzat, a székhelyén, 
b) ha a fenntartó önkormányzati társulás, a társulásban részt vevő önkormányzatok székhelyén is, továbbá
 c) a munkáltató a székhelye és telephelye szerinti településen 
a helyben szokásos módon köteles közzétenni.
Végrehajtási jogszabály hivatalos lapban vagy egyéb módon való közzétételt is előírhat. Ebben az esetben, továbbá az a)–c) pontban foglalt esetekben meg kell jelölni a pályázati felhívásnak a személyügyi központ honlapján való közzétételének időpontját. A pályázat benyújtásának a határideje a pályázati felhívásnak a személyügyi központ honlapján való elsődleges közzétételétől számított tizenöt napnál – a munkáltató vezetésére kiírt pályázat esetén harminc napnál – rövidebb nem lehet.”

A Kjt. 20/A. § (6) bekezdése kimondja, hogy: „Jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója.” 

A Kormányrendelet 1/A.§ (1) bekezdése alapján a bizottság tagjai között kell lennie a pályázat előkészítőjének, továbbá a magasabb vezetői beosztás esetén a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának. A pályázat előkészítője a Kormányrendelet 1/A. § (3) alapján a fenntartó önkormányzat jegyzője.

[bookmark: _Hlk198113567]A fenti rendelkezéseknek megfelelően javaslom a szakértői bizottság tagjai közé Kiskőrös Város Jegyzője és a Magyar Családsegítő és Gyermekjóléti Szolgálatok Országos Egyesületének delegált tagja mellett Kissné Aszódi Daniella a Társadalompolitikai bizottság elnökének a megválasztását. Kissné Aszódi Daniella képviselő elfogadta a felkérést. 

A Kjt. 23. § (3) alapján a magasabb vezetői, valamint a vezetői megbízás legfeljebb 5 évig terjedő határozott időre szól. Ennek megfelelően javaslom, hogy a magasabb vezetői beosztás ellátására szóló megbízást 5 év határozott időre adja a Képviselő-testület, így az Egészségügyi, Gyermekjóléti és Szociális Intézmény magasabb vezetői beosztásnak minősülő igazgatói beosztása 2026. január 7. napjától 2031. január 6. napjáig szól. 

A pályázati kiírást a határozat – tervezet melléklete tartalmazza.

A fentiek alapján javaslom, hogy a Képviselő-testület a határozat-tervezetben foglaltak szerint döntsön, továbbá a pályázati kiírást a határozat – tervezet melléklete szerinti tartalommal hagyja jóvá.


Kiskőrös, 2025. május 20.
                                                                                            

    Domonyi László s.k., 
polgármester


HATÁROZAT-TERVEZET


A Képviselő-testület:

1. Az Egészségügyi, Gyermekjóléti és Szociális Intézmény igazgatói (magasabb vezetői) beosztás ellátására pályázatot ír ki és a pályázati felhívást a határozat melléklete szerinti tartalommal jóváhagyja.

2. a pályázók meghallgatása és a pályázatok véleményezése céljából szakértői bizottságot hoz létre, amelynek tagjai Kissné Aszódi Daniella a Társadalompolitikai bizottság elnöke, dr. Turán Csaba Kiskőrös Város jegyzője és a Magyar Családsegítő és Gyermekjóléti Szolgálatok Országos Egyesületének képviselője.

3. felkéri a jegyzőt a pályázati eljárás lefolytatására.


Felelős:	polgármester
Határidő:	értelemszerűen

